Worcester F 80 Distinctiones

61 Duplex est dormitacio

Duplex est dormitacio, vna vite corporalis per naturam, de qua in Joan. [11:11]: *Lazarus amicus noster dormit*. Alia est vite spiritualis per culpam, de qua Apostolus [Eph. 5:14]: *Surge qui dormis et exsurge a [mortuis]*. Hec autem committitur tribus modis per ignoranciam contra quod Psal. [12:4]: *Illumina oculos meos, ne vmquam obdormiam [in morte]*. Per neggligenciam contra quod Salomon [Prou. 6:9]: *Vsquequo, piger, dormies*, etc. Per concupiscenciam contra quod Psal. [75:6]: *Dormirerunt sompnum suum, et nihil invenerunt*, etc. Ergo dormiamus a malis et vigilemus in bonis secundum illud Can. [5:2]: *Ego dormio, et cor meum vigilat*. Cum sompnus secundum Philosophum sit quies virtutum animalium et intencio naturalium nos qui spirituales esse debemus spiritualiter aptemus.

¶ Sunt autem in anima tres vires naturales quarum prima rationalis tamquam vis digestiua discernit inter bonum et malum, lucem et tenebras, sanctum et prophanum. Irascibilitas quasi vis expulsiua abicit malum, fugit tenebras. Concupiscibilitas quasi vis appetitiva eligit bonum appetit licitum.

¶ Econtra sunt tres animales defectus in anima, ignorancia, neggligencia, concupiscencia. Quarum ignorancia est contra rationalem, neggligencia contra irascibilem, concupiscencia contra concupiscibilem. Igitur dormiendum est nobis ab ignorancia mandatorum in diuinis preceptis et officiorum in sacramentis, Psal. [94:11]: Ipsi[[1]](#footnote-1) vero *non cognoverunt vias meas*, quibus etc. Psal. [81:5]: *Nescierunt, neque intellexerunt, in tenebris ambulant*.

¶ Item [Osee 4:6]: *Tu scientiam repulisti, a te et ego* *te repellam*. Ergo quiescat ignorancia et rationabilitas intendatur secundum illud rationale sit obsequium vestrum, [1 Pet. 3:15]: *Parati,* reddere rationem *omni poscenti de ea,* etc. Hec est *logion*, id est, rationale pontificis, quiescat neggligencia presertim in oratione

/fol. 232rb/

quo ad Deum et in correpcione quo ad proximum et iracibilitas intenditur. Secundum illud [Psal. 4:5]: *Inrascimini, et nolite [peccare]*. Quiescat concupiscencia rerum et mulierum et intendat concupiscibilitas secundum illud [Psal. 118:20]: *Concupiuit anima mea desiderare*. Igitur si dormiatis inter medos cleros, id est, vobis clerici a sorte deuociati secundum illud [Psal. 15:5]: *Dominus pars hereditatis mee*, etc.

¶ Triplex est hereditas, scilicet, infima quod est terrena passio de qua Psal. [134:12]: *Dedit terram eorum hereditatem*. Media que est sacra scriptura de qua Psal. [118:111]: *Hereditate adquisiui testimonia tua.* Supprema que est beatitudo celestis de qua Psal. [15:6]: *Funes cediderunt mihi in preclaris, etenim hereditas*.

¶ Et quelibet istarum hereditatum habet duas medietates. Nam terrena possessio habet res immobiles et mobiles, sacra scriptura habet spiritum et literam, beatitudo celestis habet duplicem scolam mentis, scilicet, et corporis. Inter hos medios cleros, id est, hereditates dormire debemus. Nam est medium quod vtrum quia extremorum contingit vt aer inter celum et terra est medium quod neutrum contingit vt sol inter celum et terra.

¶ Est medium quod alterum contingit vt arbor, que est inter celum et terram, contingit terram. Sed non est celum adhuc dormiamus nos inter medios cleros possessionis terre, ne per vim irascibilem vt in neutra parte quiescamus secundum illud [1 Joan. 2:15]: Filioli mei, *nolite diligere mundum*. Dormiamus etiam inter medios cleros sacre scripture per vim rationalem vt in altera parte quiescamus secundum illud [2 Cor. 3:6]: *Spiritus autem viuificat*. Dormiamus etiam inter medios cleros celestis beatitudinis per vim concupiscibilem vt in vtraque parte requiescamus secundum illud [Matt. 5:12]: *Gaudete et exsultate* ecce enim *merces vestra*. *Gaudete*, pro scola corporis, *et exultate,* pro scola mentis, etc. Si sic dormiamus erimus penne columbe deargentate, id est, sacerdotes ecclesie eloquentes et subleuantes eam verbis et exemplis et tunc erunt posteriora dorsi in pallore auri, id est, requies post laborem erit in gloria contemplacionis.

1. ipsi ] Lambeth *corr*. ibi F 80. [↑](#footnote-ref-1)